དེ་ཡང་༧གོང་ས་མཆོག་གི་གསུང་འཕྲིན་ནང་།ཁོང་དང་ངོ་ཤེས་སུ་གྱུར་བར་ངོས་རང་ཧ་ཅང་དགའ་པོ་བྱུང་ལ།ཁོང་གི་གྲོགས་པོར་གྱུར་བ་གཟི་བརྗིད་ཅིག་ཏུ་བརྩི་ཡི་ཡོད།ཅེས་དང་།ངེད་གཉིས་དམ་པ་ཁོང་གི་ཕྱག་ལས་གནང་སྐབས་ཐུག་འཕྲད་བྱས་པ་མ་ཟད།ཁོང་གིས་རྒས་ཡོལ་ཞུས་ཚར་རྗེས་ཀྱང་མུ་མཐུད་ཁོང་གི་ཁྱིམ་དུ་མཇལ་གྱི་ཡོད།ཅེས་འཁོད་འདུགཡང་གསུང་འཕྲིན་ནང་།དམ་པ་ཁོང་ནི་ཕན་སེམས་ལྡན་པའི་དོན་དངོས་ཀྱི་ཆབ་སྲིད་པ་ཞིག་ཡིན་ལ།ཁོང་དགོངས་པ་རྫོགས་པ་ནི་རྒྱལ་ཁབ་ཀྱི་དབུ་འཁྲིད་རླབས་ཆེན་ཞིག་མེད་པ་ཆགས་པ་རེད།ཁོང་གིས་ལྔ་བཅུ་ང་གྲངས་ཀྱི་མཇུག་ནས་བཟུང་བོད་དོན་ལ་རྒྱབ་སྐྱོར་གནང་སྟེ།རྒྱ་གར་གྱི་གྲོས་ཚོགས་ནང་བོད་དོན་ལ་རྒྱབ་སྐྱོར་ཤུགས་ཆེན་གནངདགོས་པའི་སྐུལ་སློང་གནང་ཡོད་པ་རེད།ཅེས་གསུངས་པ་དང་འབྲེལ།དམ་པ་ཁོང་གི་ཤུལ་ལུས་ནང་མི་གཉེན་ཉེ་དང་ཕྱག་རོགས་རྣམ་པ་བཅས་འབྲེལ་ཡོད་ཚང་མར་ཐུགས་གསོ་མཛད་འདུག